paragraph_text: Pokrajina pokriva područja tradicionalno-povijesnih pokrajina Elzas, Lorraine i Champagne koje su se nalazile na susretu romansko-latinskih te germanskih utjecaja. Stoga i područje Alsace-Moselle (koje okuplja departmane Bas-Rhin, Haut-Rhin i Moselle od 1919. godine ima svoje lokalno pravo koje u mnogim područjima zamjenjuje opće francusko pravo. Ovo područje, jer je kolijevka francuske himne Marseljeze, imalo je simboličan utjecaj na razvoj francuskog identiteta u vremenu Treće Francuske Republike zbog nastojanja da se ovo područje povrati u francuske ruke nakon poraza pred Prusima. Mjesna kulturna tradicija obilježena je slavljem svetkovine svetog Nikola, likovima uskrsnog zeca te brojnim i poznatim božićnim sajmovima.